Casino de Vic

El lladre de bicicletes (Ladri di biciclette, 1948), Vittorio de Sica
2026-02-22 18:00 - 20:30 (Europe/Paris) | Casino de Vic, Carrer de Jacint Verdaguer, 5,, Vic
Canvi en la programació per La Soga, d’Alfred Hitchcock.
A la Roma de la postguerra, l’Antonio, un obrer a l’atur, aconsegueix un senzill treball enganxant cartells a condició que tingui una bicicleta. D’aquesta manera, amb prou feines aconsegueix comprar-se’n una, però en el seu primer dia de treball se la roben. És així com comença l’aventura d’Antonio, juntament amb el seu fill Bruno, per recuperar la bicicleta mentre la seva dona Maria s’espera a casa juntament amb el seu altre fill.
Aquesta és la pel·lícula estendard del neorealisme italià, i també ho és del cinema social mundial. I, parlant de cinema social, en l’actualitat el màxim exponent és Jafar Panahi, director d’‘Un simple accident’. Aquest, davant d’una estanteria plena de Blu-rays de cinema clàssic, tan sols en va escollir un: El Lladre de bicicletes.

Entrada general 5 € | Entrada socis i amics 2 €

El model de "fer" i "llençar" té data de caducitat! - Ateneu de Vic
2026-02-24 19:00 - 20:30
L’estil de vida dominant a la nostra societat ha desenvolupat un model de producció i consum que genera una gran quantitat de residus.
Aconseguir que els residus generats en tota la cadena de producció d’un producte es redueixin i que, fins i tot, es converteixin en nous productes sostenibles és un dels principals objectius del que anomenem economia circular.
I aquí, com en tots els reptes que ens cal afrontar davant la crisi planetària, a més d’un canvi d’hàbits, és fonamental el diàleg i debat perquè les decisions individuals s’emmarquin en un context col·lectiu i tinguin la força per generar canvis de debò.
Més informació i inscripcions!

Tertúlies de Poesia: Cèlia Sànchez-Mústich
2026-02-26 19:00 - 20:30
Parlarem del recull de poesies Mudança Endins, de Cèlia Sànchez -Mústich.
“Aquest és un llibre escrit amb furor i elegància que converteix les estructures inquietants i injustes del món en l’or del poema a través del laboratori vivent de la mirada creativa”, Jaume C. Pons Alorda.
Entrada lliure!

Presentació 'Anatomia de l'esperança', de Francesc Torralba
2026-02-28 12:00 - 13:00
Què fa que alguns éssers humans s’aixequin cada vegada que cauen mentre que d’altres s’enfonsen en el desencís? On neix aquesta força misteriosa que, malgrat tot, ens empeny cap endavant? En aquest assaig brillant i lúcid, Francesc Torralba dissecciona la natura íntima de l’esperança i la seva batalla constant contra el desànim.
A partir de la filosofia, la literatura i l’experiència humana, Torralba explora els mecanismes que sostenen l’esperit quan tot sembla perdut. Amb una prosa clara i fonda, mostra com es construeixen horitzons, com reneix el sentit i per què necessitem, més que mai, aquesta confiança indestructible que ens manté dempeus malgrat tot.
Anatomia de l’esperança és un mapa imprescindible per orientar-se en temps d’incertesa i un elogi de la virtut que ens permet continuar creient en el futur.
Entrada lliure!

Presentació del còmic "Tremola de 9", de Ramon Ricart
2026-02-28 18:30 - 20:00
Presentació del còmic “Tremola de nou” a càrrec del seu autor, Ramon Ricart, acompanyat d’Eugènia G. Amor, Agnès Capell i amb un monòleg d’Elefantana.
A Tremola de 9, l’autor dona veu a nou persones amb Parkinson que, en un espai de trobades i converses, comparteixen les seves vivències, pors i aprenentatges. Les seves experiències es transformen en relats il.lustrats amb metàfores que permeten al lector acostar-se no sols als símptomes visibles, sinó també a aquells invisibles que marquen la malaltia: la fatiga, l’ansietat, la fragilitat, però també la resiliència, la creativitat i la capacitat de reinventar-se.
Entrada lliure!

Presentació llibre "La ciutat de les llums mortes", de David Uclés
2026-03-05 19:00 - 20:00
A la seva nova novel·la —inspirada per l’obra de Montserrat Roig i Mercè Rodoreda—, David Uclés construeix un relat en què la paraula, la pintura, la música i l’escena actuen com la consciència profunda de la societat; són les que poden il·luminar-la quan sembla que tot es perd.
Una història enlluernadora, d’un autor tan innovador com únic, que recorda que la llum torna quan algú s’atreveix a imaginar-la.
Entrada lliure!

'Com neix una Òpera?' - Xerrada de Jordi Domènech
2026-03-10 19:00 - 20:30
Xerrada de Jordi Domènech, compositor i contratenor, sobre la creació d’una Òpera.
Aquest abril, Jordi Domènech estrenarà ‘El Tàvec’, una Òpera contemporània d’inspiració barroca a partir del conte Història d’un ocàs, d’Stefan Zweig. Un joc entre les convencions concertístiques i l’experiència teatral
Entrada lliure!

'Reveberar l'ànima', Club d'Escolta amb Fito Conesa
2026-03-12 19:00 - 20:30
Club d’escolta amb Fito Conesa, dins el programa de MEV ‘Instruments de l’ànima’.
La religió, la fe i la necessitat humana de teixir vincles amb allò desconegut fan que els sistemes espirituals recorrin a objectes i símbols per obrir ponts entre el món terrenal i el sagrat.
En moltes tradicions, la música esdevé el llenguatge essencial per propiciar aquesta connexió. La litúrgia catòlica, per exemple, estructura l’eucaristia a través de fragments sonors, de vegades corals i de vegades instrumentals, mentre que l’església Bethel consagra l’inici del seu servei al cant i a la celebració plena de la divinitat abans d’endinsar-se en la paraula i el ritual.
Conesa proposa una sessió d’escolta que neix de l’apropament a diverses confessions i de l’experiència compartida del sentir. A partir d’aquí, s’obren converses al voltant de peces musicals concretes que actuen com a pont, ja sigui de manera explícita o més evocadora. És una invitació a escoltar, a deixar-se travessar per veus i emocions, i a habitar aquell espai espiritual que, tot i ser col·lectiu, sovint es revela amb més força en la intimitat.
Inscriu-te aquí!

Presentació de "Sucre Amarg", de Sebas Puga
2026-03-17 19:00 - 20:30
Sebas Puga presenta el seu llibre juntament amb el sociòleg Josep Ma. Orduña.
Entrada lliure!

'Una aniquilació fallida' - Carlota Gurt
2026-03-19 20:00 - 23:00
NOVA FUNCIÓ A LA VENDA! Un monòleg que investiga amb rigor i ironia la libido femenina

Una aniquilació fallida és un monòleg de seixanta minuts sobre la libido femenina, escrit i interpretat per Carlota Gurt, que indaga en els relats que hi ha hagut sobre la libido femenina al llarg de la història en un fil narratiu que combina històries personals i textos literaris clàssics amb un to que és ara acadèmic, ara humorístic, ara dramàtic, ara personal.
Sinopsi
Alguna cosa en el discurs sobre la libido femenina no encaixa. Al llarg de la història, hi ha hagut dos grans relats irreconciliables sobre el desig femení; un diu que les dones són bèsties sexualment insaciables; l’altre, en canvi, el del figaflorisme, ens vol convèncer que el desig femení és dèbil o fins i tot inexistent. Què hi ha de deliri i què hi ha de veritat? Carlota Gurt es proposa investigar-ho en una aproximació rigorosa, però també insolent, personal i divertida, per esbossar una teoria sobre la realitat i els mites al voltant de la libido femenina. Per fer-ho se servirà de tota mena de materials, des de fragments d’autors clàssics fins a la Bíblia o el darwinisme, des d’estudis científics (i no tan científics) fins a vivències de primera mà, en aquest monòleg conferenciat inclassificable en el qual tot hi cap: frustracions personals, projeccions literàries masculines, periodistes culturals, Maria Bonaparte i Mahoma, Freud i bicicletes, Safo, inquisidors dominics i pastilles anticonceptives.
Compra les teves entrades aquí!

'My Darling Clementine', de John Ford
2026-03-22 18:00 - 20:00
Entrada general 5 € | Entrada socis i amics 2 €

Presentació de 'L'última vegada que et dic adéu', de Natza Farré
2026-03-23 19:00 - 20:30
Amb lucidesa, però també amb ironia, tendresa i elegància, Natza Farré dissecciona les seves vivències com a germana petita d’un drogoaddicte. Ho fa en primera persona, en un relat honest i valent que no esquiva ni ensucra la incomoditat. Com tantes altres famílies que ho van patir, la seva era una família de classe mitjana als vuitanta que es va trobar per primera vegada amb l’heroïna i totes les seves conseqüències. A partir dels records i de la correspondència familiar dibuixa una època i fa, alhora, un retrat molt personal d’una vida plena d’esperances petites, victòries efímeres i recaigudes.
Entrada lliure!

EVOLUCIÓ DE LA CONTAMINACIÓ PER NITRATS A L’AIGUA DE LES FONTS D’OSONA - CICLE DE CONVERSES CIENTÍFIQUES
2026-03-24 19:00 - 20:30
FORTIÀ PRAT BOFILL, DOCTOR EN CIÈNCIES EXPERIMENTALS I FARMACÈUTIC
I JULITA OLIVERAS MASRAMON, DOCTORA EN CIÈNCIES BIOLÒGIQUES
Entrada lliure!

Presentació de 'Peixos', d'Eva Baltasar
2026-03-25 19:00 - 20:30
Dimecres 25 de març. A les 19 h. Sala Modernista
Conversa amb Toni Ferron, llibreter de la Foster & Wallace!
La nova heroïna d’Eva Baltasar s’enfronta a un dels monstres més perillosos que hi ha: l’amor a primera vista. “L’escala fosca del desig no té barana” va escriure Maria Mercè Marçal. La protagonista de Peixos s’hi estimba daltabaix.
Entrada lliure!

Tertúlies de Poesia: Laia Claver Nadal
2026-03-26 19:00 - 20:30
Parlarem del recull de poesies Xarnera, de Laia Claver Nadal
La xarnera* és la peça imprescindible per a poder obrir els espais closos. En la foscor de la penombra hi habiten pors i planys, individuals i col·lectius. Xarnera és una immersió en aquesta obscuritat, en un intent de treure l’entrellat del funcionament dels processos de canvi personals i socials. El poemari transita per temes tan diversos com les relacions interpersonals en l’era digital, la importància del fet col·lectiu; o la crítica social, al bel·licisme i a l’explotació abusiva de les persones i els recursos. I ho fa des d’una aproximació juganera, punyent, i potser ens atreviríem a dir propera al neodadaisme.
Entrada lliure!

XXIX Serenata de Rams
2026-03-27 22:30 - 23:30
Cantada de cançons tradicionals catalanes.
Entrada lliure!

Torneig de Ràpides del Mercat del Ram
2026-03-28 09:30 - 13:30
Un torneig obert a tothom i completament gratuït a la Sala Modernista. Amb temps de 4+2.
Quan feu l’inscripció, indiqueu Nom, Cognoms, Club (si en teniu), any de naixement i ELO.
Més informació i inscripcions aquí

Qualitat de l’aire i salut. Claus per a una vida millor - Ateneu de Vic
2026-04-07 19:00 - 20:30
En aquesta sessió del cicle Transicions, conversarem sobre la relació entre qualitat de l’aire i salut, posant el focus tant en l’impacte sobre les persones com en les possibles accions per avançar cap a entorns més saludables. L’acte comptarà amb la participació de Ferran Campillo, pediatre de l’Hospital d’Olot i Comarcal de la Garrotxa, i Marc Vila, infermer de l’EAP Vic i professor de la UVic-UCC, que aportaran una mirada mèdica i científica sobre aquest repte ambiental.
La conversa estarà moderada per la periodista Txell Vilamala, d’El 9 Nou, i vol obrir un espai de reflexió accessible a tothom sobre com la qualitat de l’aire condiciona la nostra salut i quines mesures, tant individuals com col·lectives, poden contribuir a millorar-la.
L’acte tindrà lloc dimarts 7 d’abril a les 19 h a la Sala Modernista del Casino de Vic.
Més informació i inscripcions aquí

Presentació de 'Com les fulles', de Jaume Coll Mariné
2026-04-14 19:00 - 20:30
Conversa entre l’autor i el Poeta Carles Dachs.
«Com les fulles expressa una connexió íntima amb la natura i amb un territori concret. Sempre prop de la quotidianitat, dels afectes pròxims, del pas de les hores i els dies. Amb una certa idea, que es voldria tangible, de la felicitat. La voluntat de claredat i de senzillesa no pot amagar una habilitat retòrica excepcional i una assumpció filtrada de la tradició literària. Tampoc no amaga una visió profunda, de vegades torbadora, d’algú que sent que forma part del món».
Entrada lliure

Presentació: La màscara còmica a la Commedia dell'Arte
2026-04-15 19:00 - 21:30
L’autor Antonio Fava conversant amb Abel Cobos.

Els vampirs del Casino - Corpinyat
2026-04-16 20:00 - 21:30
Espectacle poètico-musical, un diàleg entre Dràcula i El ball del corb.
Amb K100, poeta. Anna Busanya, actriu. Clara Ferrer, pianista. David Granados, músic. Eugeni Bel, Fotógraf.
Presenta: Núria Armengol.
Entrada lliure

La font dels desitjos - Abel Cobos
2026-04-17 20:00 - 21:00
Després d’haver-se especialitzat en Commedia dell’Arte a Itàlia, Abel Cobos presenta el seu primer espectacle en solitari on a partir dels desitjos dels personatges ens farà passar una bona estona amb efectes i girs còmics. ‘La font dels desitjos’, un espectacle de creació pròpia d’Abel Cobos, fruit d’una residència artística realitzada a l’Espai Rusiñol durant el mes de gener d’enguany.
L’obra és una mostra del treball desenvolupat durant aquest període de recerca i creació escènica en la qual, a partir d’improvisacions, Abel Cobos ha treballat els diferents personatges. Com es mouen, com es comporten, i a partir d’aquí crear una petita peça per poder mostrar al públic.
Entrades generals: 14 € / Entrades socis: 8 €
Entrades aqui
Abel Cobos és actor, creador i pedagog teatral nascut a Manlleu, on inicia la seva trajectòria artística des de ben jove participant en diverses iniciatives teatrals populars. Després de cursar el batxillerat escènic a Vic i estudiar a l’Institut del Teatre de Barcelona, orienta la seva trajectòria cap a la Commedia dell’Arte, especialitzant-se en aquest gènere amb diverses estades a Itàlia, país on nasqué aquest gènere. Actualment, a més de continuar investigant i creant en Commedia dell’Arte, Abel fa de professor de teatre, director teatral i intèrpret, mentre desenvolupa projectes escènics i col·labora amb diferents iniciatives culturals del territori.

La menopausa com a oportunitat per optimitzar la teva salut - Cicle de converses científiques
2026-04-20 19:00 - 20:30
Elisa Llurba, directora del servei d’obstetrícia i ginecologia de Sant Pau i professora a la UAB.
Amb Marina Geli directora general de la fundació d’estudis superiors en ciències de la salut i coordinadora del CESS, UVic – UCC
Entrada lliure!

Palestina: Paraules Contra el silenci
2026-04-21 19:00 - 20:30
Presentació d’un recull de 34 poemes de diversos autors que volen donar veu, per petita que sigui, al silenci imposat a Palestina des de la Nakba, l’ocupació israeliana del territori palestí el 1948, i de denúncia d’un genocidi terrible que encara dura, sobretot des del 7 d’octubre de 2023.
Presentat per Jordi Vilarrodà, periodista d’El 9 Nou.
Entrada lliure!

Lectures des del finestral - Sant Jordi
2026-04-23 17:30 - 19:00
Celebrem la Literatura Infantil i Juvenil!
Veniu a llegir en veu alta fragments de L’innominable (Pep Albanell), Ariadna (Núria Albó), Bon dia, poesia! (Joana Raspall) o L’amiga més amiga de la Formiga Piga (Emili Teixidor).
Inscripcions per a llegir aquí!

Música i Modernisme - EMVic
2026-04-25 12:00 - 13:30
Concert del conjunt de violoncels de l’Aula d’Adults de l’Escola de Música de Vic.
Amb la participació del grup MOTS PEL 21
Obres de Brahms, Tchaikovsky i cançons tradicionals catalanes arranjades per Josep Baucells.
Inscriu-te aquí!

El ganivet a l'aigua (Nóz w wodzie, 1962) Roman Polanski
2026-04-26 18:00 - 19:30
L’Andrzej, un periodista d’èxit, i la seva jove parella Krystyna passen un cap de setmana navegant pels llacs de Masuria. Pel camí conviden un jove desconegut a unir-se a l’excursió, fet que desencadena tensions constants entre l’Andrzej i el nouvingut, un rebel que sempre porta un ganivet. Tots dos competeixen per impressionar la Krystyna, però cap no aconsegueix imposar-se clarament.
Pel·lícula de la primera etapa de Roman Polanski, l’última de producció polonesa de la seva filmografia, i que el va catapultar al món global. Amb pocs actors, un intrús misteriós, un llarg riu i el despertar de la testosterona, va ser capaç d’hipnotitzar un bon seguici d’espectadors, una mica com ho ha fet Jaume Claret amb Estrany Riu.
Entrada general 5 € | Entrada socis 2 €

L'horta de Sant Josep. Memòria d'un col·elegi vigatà, de Ramon Planidura Vilacís
2026-04-30 19:00 - 20:00
L’autor presenta amb:
Miquel Vilardell Tarrés, metge i president de la Reial Acadèmia de medecina de Catalunya
M. Carme Bernal Creus, professora emèrita de la Universitat de Vic.
Entrada lliure!

Tenim menys gens que un bròquil (i això ho canvia tot)
2026-05-11 19:00 - 20:00
Amb Helena González-Burón, doctora en biomedicina i divulgació científica.
I Malu Calle, doctora en matemàtiques i degana de la facultat de Ciències, Tecnologia i Enginyeries de la UVic-UCC.
Entrada lliure. Inscripció prèvia a ogc@uvic.cat

Presentació: "Sembla Mentida"
2026-05-16 12:00 - 13:00
Jordi Puntí, Irene Pujadas i Miqui Otero presenten el seu llibre conjunt a la Sala Modernista del Casino de Vic.
Entrada lliure!
